Merko tulemustes pettunud Swedbank alandas firma aktsia hinnasihti 8,84 euroni, kuid soovitab jätkuvalt Merko aktsiaid akumuleerida.
Swedbank kirjutab tänases analüüsis, et nii müügi kui käibe olulise languse tõttu on Merko esimese kvartali tulemus nõrk. Kasumlikkus kukkus eelkõige kallinenud sisendhindade tõttu.
Kuigi Eesti ehitusmahud kasvasid käesoleva aasta esimeses kvartalis järsult, on Swedbank vähendanud Merko käibeprognoosi, mis peaks õrnalt alla jääma 2010. aasta tulemusele.
Samuti on pank võtnud kuulda juhtkonna sõnu, kes väidavad, et käesoleva aasta tuleb kasvavate hindade ja tugeva konkurentsi tõttu raske. Selle tulemusel on pank langetanud ka Merko kasumiprognoosi ja kasumi osas peaks 2011. aasta eelmisele alla jääma.
Swedbank prognoosib brutokasumi marginaaliks 7,1%, EBITDA kasumit 4,6 miljonit eurot ning puhaskasumiks kõigest pool 2010. aasta tulemusest ehk ligikaudu 600 eurot.
Swedbank langetab Merko aktsia hinnasihi 10,31 euro pealt 14,2%, 8,84 euroni. Samas säilitatakse "akumuleeri" soovitus aktsiale, sest turuhind on kukkunud 7,502 euroni.
Kella 14:30 seisuga oli Merko aktsia kukkunud 35 tehinguga 11,22%, 7,502 euroni. Kauplemiskäive küündis 34 504 euroni.